Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19) Školski odbor Osnovne škole „Ravne njive-Neslanovac“ Split uz prethodnu suglasnost Gradskog vijeća Grada Splita, KLASA: 602-02/19-01/20, URBROJ: 2181/01-09-01/7-20-12, od 23. travnja 2020. g., na sjednici održanoj dana 13. svibnja 2020. g. donosi:

**STATUTARNU ODLUKU O IZMJENAMA STATUTA**

**OSNOVNE ŠKOLE „RAVNE NJIVE-NESLANOVAC“ SPLIT**

**Članak 1.**

U Statutu Osnovne škole „Ravne njive-Neslanovac“ Split (KLASA: 012-03/19-01/05, URBROJ: 2181-53-19-1 od 4. lipnja 2019. g., Statutarna odluka o izmjenama StatutaOsnovne škole „Ravne njive“ Split KLASA: 012-03/19-01/09, URBROJ: 2181-53-19-1 od 5. rujna 2019. g.)u članku 14. stavku 4. riječi: ''uredu državne uprave'' zamjenjuju se riječima: ''upravnom tijelu Splitsko-dalmatinske županije nadležnom za poslove obrazovanja.''

**Članak 2.**

U članku 16. stavku 1. riječi: ''Ureda državne uprave u Splitsko-dalmatinskoj županiji'' zamjenjuju se riječima: ''upravnog tijela Splitsko-dalmatinske županije nadležnog za poslove obrazovanja.''

**Članak 3.**

U članku 56. stavku 2. riječi: ''Ured državne uprave u Splitsko-dalmatinskoj županiji'' zamjenjuju se riječima: ''upravno tijelo Splitsko-dalmatinske županije nadležno za poslove obrazovanja''.

**Članak 4.**

U članku 75. stavku 1. točki 1. riječi: ''radnom odnosu'' zamjenjuju se riječju: ''radu''.

U točki 2. riječi: ''propisima kojima se uređuju radni odnosi dovode do prestanka ugovora o radu'' zamjenjuju se riječima: ''općim propisima o radu dovode do prestanka radnog odnosa.“

U točki 3. riječ: ''po'' zamjenjuje se riječju ''sukladno''.

**Članak 5.**

Članak 78. mijenja se i glasi:

''U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.''

**Članak 6.**

Članak 79. mijenja se i glasi : ''O prijedlogu za razrješenje ravnatelja članovi Školskog odbora odlučuju tajnim glasovanjem.''

**Članak 7.**

Članak 80. mijenja se i glasi:

''Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.''

**Članak 8.**

U članku 94. stavku 2. riječi: ''ureda državne uprave'' zamjenjuju se riječima: ''upravnog tijela Splitsko-dalmatinske županije nadležnog za poslove obrazovanja.''

U stavku 3. riječi: ''Ured državne uprave u Splitsko-dalmatinskoj županiji nadležan'' zamjenjuju se riječima: ''upravno tijelo Splitsko-dalmatinske županije nadležno''.

**Članak 9.**

U članku 95. stavku 2. riječi: ''ureda državne uprave'' zamjenjuju se riječima: ''upravnog tijela Splitsko-dalmatinske županije nadležnog za poslove obrazovanja.''

**Članak 10.**

U članku 98. stavku 4. riječi: ''ureda državne uprave'' zamjenjuju se riječima: ''upravnog tijela Splitsko-dalmatinske županije nadležnog za poslove obrazovanja.''

**Članak 11.**

Članak 150. stavak 1. mijenja se i glasi: ''Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.''

**Članak 12.**

U članku 157. riječi: ''ured državne uprave'' zamjenjuju se riječima: ''nadležno upravno tijelo Splitsko-dalmatinske županije''.

**Članak 13.**

Ova Statutarna odluka stupa na snagu osmog dana od dana objave na oglasnoj ploči Škole.

|  |  |
| --- | --- |
|  | Predsjednica Školskog odbora: |
|  |  |
|  | Antonela Berić |

Utvrđuje se da je osnivač Grad Split na Prijedlog Statutarne odluke o izmjenama Statuta Osnovne škole „Ravne njive-Neslanovac“ Split dao suglasnost svojim aktom Zaključak o davanju prethodne suglasnosti na Prijedlog Statutarne odluke o izmjenama Statuta Osnovne škole „Ravne njive-Neslanovac“ Split dana 23. travnja 2020. g., KLASA: 602-02/19-01/20, URBROJ: 2181/01-09-01/7-20-12.

Ova Odluka je objavljena na oglasnoj ploči Škole dana 14. svibnja 2020. g., a stupa na snagu 22. svibnja 2020. g.

|  |  |
| --- | --- |
|  | Ravnatelj: |
|  |  |
|  |  Miljenko Bitanga, prof. |

KLASA: 012-03/20-01/05

URBROJ: 2181-53-20-1

Split, 13. svibnja 2020. g.